ખાસ કરીને બીજા હાફમાં બ્રાઝિલનો અંકુશ રહ્યો હતો કેમ કે મોટા ભાગના સમય દરમિયાન તેણે બોલ પર અંકુશ જમાવી રાખ્યો હતો.. મેચનો પ્રથમ હાફ ગોલ વિનાનો રહ્યા બાદ નેઇમારે બીજા હાફની છઠ્ઠી અને મેચની 51મી મિનિટે વિલિયાનના પાસમાં ગોલ પોસ્ટની નજીક જઈને સ્લાઇડિંગ દ્વારા ગોલ નોંધાવી દીધો હતો. આમ બ્રાઝિલને 1-0ની બહુમૂલ્ય સરસાઈ મળી ગઈ હતી. વિરામ બાદ મેક્સિકોએ મેચ પરની પકડ ગુમાવી દીધી હતી અને તેમનો આશય માત્ર નેઇમારને અટકાવવાનો રહ્યો હતો. આમ કરવામાં સબસ્ટિટ્યૂટ તરીકે આવેલા રોબર્ટો ફિરમિનોને ફાયદો થયો હતો.